cyanic-selkie/wikianc huggingface dataset:
Zigmas Vaišvila
Kiti faktai
1990 m. balandžio 20 d. Zigmas Vaišvila ir LR Aukščiausios Tarybos įgalioti draugovininkai, saugoję VĮ "Spauda" Maironio gatvėje Vilniuje, VĮ "Spauda" darbuotojai sumušti TSRS vidaus kariuomenės specialiosios kuopos. 20 sumuštų asmenų pripažinti nukentėjusiaisiais.
Zigmo Vaišvilos vadovaujama Krašto apsaugos ir vidaus reikalų komisija paruošė Aukščiausiosios Tarybos priimtus nutarimus ir įstatymus dėl TSRS ginkluotųjų pajėgų Lietuvoje, Tarybinėje armijoje tarnaujančių Lietuvos kariškių, Lietuvos Respublikos sienų kontrolės, prokuratūros, Aukščiausiosios Tarybos Apsaugos skyriaus, pasienio apsaugos tarnybos, krašto apsaugos, muitinės, savanoriškosios krašto apsaugos tarnybos, policijos steigimo ir veiklos.
1990 m. birželio 29 d. LR Aukščiausiosios Tarybos deputatas Z. Vaišvila balsavo prieš Kovo 11-osios Nepriklausomybės Akto moratoriumo priėmimą, pasiūlytą dėl TSRS ekonominės blokados.
1991 m. sausio 13-osios naktį išrinktas LR Ministro Pirmininko G. Vagnoriaus pavaduotoju. Z. Vaišvila išrinktas LR Aukščiausiosios Tarybos komisijos 1991 m. sausio 8 d. įvykiams prie Aukščiausiosios Tarybos tirti, 1991 m. sausio 13 d. paskirtas LR Vyriausybinės komisijos TSRS agresijos aukų laidotuvių organizavimui pirmininku. 1991 m. sausio 15 d. paskirtas LR Valstybinės komisijos TSRS ginkluotųjų pajėgų nusikaltimų, padarytų 1991 m. sausio 11–13 d., ištyrimo nariu.
1991 m. vasario 22 d. – 1991 m. rugpjūčio 23 d. vykdė LR Vyriausybės aparato vadovo funkcijas.
1991 m. birželio 4-5 d Lomžoje (Lenkija), atstovaudamas LR Vyriausybę, pagerbė atvykusį Popiežių Joną Paulių II. Jis 1991 m. birželio 5 d. Lomžos Katedroje aukojo Šv. Mišias Lietuvos bendruomenei.
1991 m. rugpjūčio 19 d. Maskvoje prasidėjus valstybiniam perversmui, Aukščiausiosios Tarybos Pirmininkas V. Landsbergis ir premjeras G. Vagnorius pavedė Z. Vaišvilai organizuoti LR Vyriausybės veiklą pogrindyje.
1991-1992 m. dalyvavo likviduojant TSRS VSK padalinį Lietuvoje, perimant LKP (TSKP), komjaunimo, tarybinių profsąjungų, TSRS VSK ir TSRS ginkluotųjų pajėgų turtą ir dokumentus. Ministro Pirmininko pavaduotojas Zigmas Vaišvila suorganizavo ir 1991 m. rugpjūčio 23 d. Lietuvos Respublikos Vyriausybės vardu pasirašė pirmąją tarpvalstybinę sutartį su TSRS dėl TSRS VSK (KGB) padalinio Lietuvoje likvidavimo, 1991 m. spalio mėnesį suorganizavo Lietuvos Respublikos įstojimą išimties tvarka į Interpolą Punta del Estėje, Urugvajuje vykusioje konferencijoje (tai padaryta dar tebeegzistuojant Tarybų Sąjungai).
1992 m. Ministro Pirmininko pavaduotojas Z. Vaišvila, LR Vyriausybės vardu, suorganizavo pirmąją tarpvalstybinę sutartį dėl oficialaus ir legalaus lengvosios ginkluotės ir šaudmenų nupirkimo iš Rusijos.
2009 m. kovo 10 d. kreipėsi į Vyriausiąją Rinkimų Komisiją dėl kandidatavimo į LR Prezidento pareigas. 2009 m. balandžio 2 d. VRK pristatė 19 397 parašus, kandidatu neregistruotas.
Kunigiškiai (Prienai)
Kunigiškiai – kaimas Prienų rajono savivaldybėje, 2 km į pietus nuo Vartų, šalia Dūmės upelio. Pro kaimą eina plentas. Kunigiškių pagrindinė mokykla ir biblioteka yra gretimame Paprūdžių kaime.
Istorija
Tarpukariu Kunigiškiuose veikė LKP kuopa. 1935 m. rugpjūčio 25 d. čia išrinktas valstiečių streiko komitetas. Kitą dieną Kunigiškių valstiečių delegacija dalyvavo Prienuose vykusiame masiniame valstiečių streike.
Zambžice Kapustai
Zambžice Kapustai  – kaimas Lenkijos šiaurės rytuose, Rutkų valsčiuje, Zambruvo apskrityje, Palenkės vaivadijoje.
Dalia Kutraitė-Giedraitienė
Dalia Kutraitė-Giedraitienė (g. 1952 m. balandžio 18 d. Vasiljevske, Bodaibo rajonas, Irkutsko sritis) – žurnalistė, Lietuvos politinė bei visuomenės veikėja.
Biografija
Gimė tremtinių šeimoje, grįžusi su tėvais į Lietuvą, gyveno Kaune. 1959–1970 m. mokėsi Kauno Salomėjos Nėries vidurinėje mokykloje. 1975 m. baigė Vilniaus universitetą ir įgijo žurnalistės specialybę. Studijuodama universitete pradėjo bendradarbiauti Valstybinio radijo Vaikų ir jaunimo laidų redakcijoje.
1975–1988 m. LRT Vaikų ir jaunimo laidų redakcijos laidos „Labanakt, vaikučiai“ redaktorė. Rengė įvairias laidas vaikams ir moksleiviams – „Fantazijos šalyje“, „Menininkai – vaikams“, „Moksleivių klubas“ ir kt. 1988–1992 m. Vaikų ir jaunimo laidų redakcijos vyr. redaktoriaus pavaduotoja. 1988–1992 m. rengė ir vedė laidą „Viltys ir likimai“, 1992–1993 m. kultūrinę-publicistinę programą „Nojaus arka“. 1991–1998 m. stažavo Danijoje, Švedijoje, JAV. 1992–1997 m. LTV kūrybinio susivienijimo „Jūsų studija“ vyriausioji redaktorė, 1997 m. LTV programų direktorė. 1993–1994 m. kūrė laidą apie garsias Lietuvos šeimas „Renome“, nuo 1994 m. rengė laidas „Likimai“, „Atgarsiai“. 1997–1999 m. LTV laidos „Kalbina Dalia Kutraitė“ vedėja ir autorė.
1998–1999 m. Vilniaus miesto savivaldybės mero Rolando Pakso patarėja ryšiams su visuomene. 1999 m. birželio-lapkričio mėn. R. Pakso vyriausybės kanclerė. 1999–2000 m. VšĮ „Rolando Pakso fondas“ direktorė. 2000 m. balandžio-spalio mėnesiais vėl Vilniaus miesto mero R. Pakso patarėja. 2000–2003 m. LR Seimo narė, 2000–2001 m. Seimo Liberalų frakcijos seniūnė, gruodžio mėn. išstojo iš frakcijos ir perėjo į Liberaldemokratų frakciją. 2003 m. prezidento R. Pakso patarėja, socialinės politikos grupės vadovė. 2003 m. išrinkta Vilniaus miesto savivaldybės tarybos nare, bet mandato atsisakė. Nuo 2005 m. komunikacijos bendrovės „Strateginių komunikacijų centras“ direktorė. Skaito paskaitas VU KF, Žurnalistikos instituto, Verslo ir vadybos akademijos studentams.
Lietuvos žurnalistų sąjungos narė, viena iš „Vilniaus klubo“ steigėjų ir narė, piliečių judėjimo „Vilniaus forumas“ organizatorė. 1999–2001 m. Lietuvos liberalų sąjungos narė, nuo 2000 m. LLS pirmininko pavaduotoja, Etikos komisijos pirmininkė. Nuo 2001 m. Liberalų demokratų partijos narė.
MS Allure of the Seas
Allure of the Seas – Oasis klasės kruizinis laivas, didžiausias keleivinis laivas pasaulyje (50 mm ilgesnis už „MS Oasis of the Seas“), priklausantis kompanijai „Royal Caribbean International“. Laineris buvo užsakytas 2007 m. kovo 31 d. ir pradėtas gaminti Suomijos Turku mieste. 2008 m. gegužę laivui buvo skirtas konkurso būdu išrinktas vardas, o kilis į vandenį nuleistas 2008 m. gruodžio 2 d.
Šiame laive yra įkurta pirmoji pasaulyje „Starbucks“ kavinė jūroje.
Pančo Vilja
Pančo Vilja – 1968 m. JAV sukurtas karinis vesternas apie Meksikos revoliuciją.
Turinys
Meksikoje vykstant revoliucijos kovoms, amerikietis Ly Arnoldas prekiauja ginklais su viena iš kariaujančių pusių. Atgabenęs savo lėktuvu 10 kulkosvaidžių, jis patiria nedidelę avariją ir priverstas pagalbos ieškoti gretimame kaime, kurio gyventojai palaiko priešą Pančo Vilją – buvusį plėšiką, tapusį revoliucionierių pulkininku. Arnoldui padėti imasi vietinis kalvis, su kurio dukra Fina amerikietis netrunka užmegzti artimesnės pažinties. Lėktuvo taisymas užtrunka ir kitą dieną kaime pasirodo kareiviai, kuriems Arnoldas atgabeno ginklus. Nepaisant to, kad pardavė jiems ginklus, Arnoldas suimamas kartu su kitais. Kalvis žūna, Fina išprievartaujama, kaime pradedamos vykdyti egzekucijos, tačiau tuo metu pasirodo Pančo Viljos žmonės. Po susirėmimo jie suima kareivius, kuriuos taip pat pradeda šaudyti, toks pat likimas numatytas ir Arnoldui, tačiau Vilja persigalvoja, nuspręsdamas amerikietį ir šio lėktuvą panaudoti žvalgybai.
Įvyksta keletas sėkmingų mūšių, kuriuose Arnoldo lėktuvas naudojamas ir bombardavimui, tačiau kovotojams koją kiša vadų priešprieša: Vilja klauso prezidento Madeiros, tačiau nenori paklusti generolui Huertai. Galiausiai Vilja nusileidžia ir yra pasiunčiamas užimti gerai įtvirtinto miesto. Huerta stengiasi, kad šiam nepasisektų, tačiau Vilja, Arnoldo lėktuvo padedamas, įvykdo užduotį. Matydamas, kad Vilja tampa tik populiaresnis ir įtakingesnis, Huerta įsako jį suimti ir kitą dieną sušaudyti. Panaši lemtis ištinka ir Arnoldą, tačiau prieš tai jį ketina nugabenti į El Pasą, į JAV ambasadą. Prieš pat egzekuciją Viljos žmonėms pavyksta įspėti prezidentą ir šis nurodo atgabenti pulkininką į sostinę.
Arnoldas, vežamas į El Pasą, bet pakeliui užsuka pas Finą, slepiančią ne tik jo, bet ir revoliucionierių pinigus. Arnoldas pasiima juos visus, tačiau mergina atsisako vykti su juo. Atvykęs į El Pasą, jis sužino, kad įvyko perversmas, prezidentas nužudytas, Huerta paskelbtas naujuoju šalies vadovu, o Vilja pabėgo. Po kurio laiko šis su keliais bendražygiais apsireiškia El Pase, norėdamas iš Arnoldo atgauti revoliucijai skirtus pinigus, kuriuos šis pasisavino...
Zambžice Krulė
Zambžice Krulė  – kaimas Lenkijos šiaurės rytuose, Rutkų valsčiuje, Zambruvo apskrityje, Palenkės vaivadijoje.
Lumpėnai
Lumpėnai – kaimas Pagėgių savivaldybėje, 11 km į pietryčius nuo Pagėgių, prie kelio, kairiajame Lumpės krante, į rytus nuo Bardinų miško. Seniūnijos ir seniūnaitijos centras. Gyventojai verčiasi žemės ūkio veikla: gyvulininkyste ir augalininkyste. ŽŪK „Lumpėnų Rambynas“ dirba per 30 žmonių, dar bent 10 ūkininkų dirba individualiai.
Prie Nemuno, 2 km piečiau kaimo, stūkso Rambyno kalnas.
miniatiūra|240px|left|„Lumpėnai, 470 metų“: akmuo, širdies formos gėlynėlis miniatiūra|240px|left|Renovuota pagrindinė gatvė, 2017 m. miniatiūra|240px|left|Riboženklis Jurbarko–Šilutės kelyje
Etimologija
Kaimo pavadinimas kilo nuo netoliese pratekančio Lumpės upelio (vandenvardinis vietovardis). Kaimas minimas 1785 m. Lumpöhnen, Lumpönen, Lompönen.
Istorija
Lumpėnų rytiniame pakraštyje yra Lumpėnų kapinynas; jame rasta įmovinių ietigalių, kirvių, apyrankių, žiedų. Yra degintinių kapų liekanų, laidota I tūkstantmečio pr. m. e. pabaigoje ir II a. – VI a. Rasta II a. Romos moneta. XX a. pradžioje statant mokyklą rasta archeologinių laidojimų. Lumpės upelis aštuoniskart minimas 1385–1395 m. sudarytuose kryžiuočių karo kelių į Lietuvą aprašuose.
Rašytiniuose šaltiniuose kaimas įvardytas 1536 m., žemėlapiuose žymimas nuo 1665 m. Lumpėnai smarkiai nukentėjo nuo 1709–1711 m. marą, iš 24 ūkininkų beliko 9. Pirmoji mokykla Lumpėnuose atidaryta dar 1739 m. XIX a. pabaigoje buvo kaimas Tilžės apskrityje.
1950–1992 m. „Rambyno“ tarybinio ūkio centrinė gyvenvietė. 1946 m. įsteigta pradžios mokykla, 1953–1999 m. septynmetė, aštuonmetė, devynmetė, dešimtmetė, nuo 1999 m. pagrindinė, nuo 2009 m. Lumpėnų Enzio Jagomasto pagrindinė mokykla, 2014 m. reorganizuota į Vilkyškių Johaneso Bobrovskio gimnazijos skyrių, 2019 m., sumažėjus mokinių, mokykla uždaryta. 1951 m. įkurta biblioteka, medicinos punktas, laisvalaikio salė. Veikia Žemės ūkio kooperatyvas „Lumpėnų Rambynas“, tinklinės maisto prekių parduotuvės „Čia market“ ir „Aibė“ bei kaimo turizmo sodyba „Senasis Rambynas“.
2014 m. patvirtintas Lumpėnų herbas.
Zambžice Plevkai
Zambžice Plevkai  – kaimas Lenkijos šiaurės rytuose, Rutkų valsčiuje, Zambruvo apskrityje, Palenkės vaivadijoje.
Tuojiangosaurus multispinus
Tuojiangosaurus multispinus – stegozaurų (Stegosauridae) šeimai priklausantis 7 m ilgio dinozauras. Liekanų rasta Kinijoje. Gyveno vėlyvosios juros laikotarpiu. Galva maža, siaura, kūnas sunkus. Nugara ėjo 15 porų kaulinių plokščių, aukštėjančių ir aštrėjančių klubų link. Ilgi dygliai ant uodegos naudoti apsiginti.
Smiltyninis gyslotis
Smiltyninis gyslotis (Plantago psyllium) – gyslotinių (Plantaginaceae) šeimos, gysločių genties augalas.
Sudėtis
Sėklose yra iki 10 % gleivių, iki 15 % riebalų, sacharidų, saponinų.
Vaistinės augalo savybės
Smiltyninio gysločio sėklos renkamos tuo metu, kai paruduoja apatinė žiedynų pusė. Sėklynai, prieš kuliant sėklas, padžiovinami. Išdžiovintos sėklos rudos, be kvapo, neturi skonio.
Jomis gydomas lėtinis vidurių užkietėjimas (nes turi laisvinantį poveikį).
Kęstutis Kuzmickas
Kęstutis Kuzmickas (g. 1959 m. kovo 30 d. Kaune) – gydytojas psichoterapeutas, politikas.
Biografija
1976 m. baigė Kauno 1-ąją vidurinę mokyklą. 1982 m. baigė Kauno medicinos institutą ir įgijo gydytojo anesteziologo specialybę. Stažavo Rusijoje, Lenkijoje, Vokietijoje, Austrijoje, Vengrijoje, Anglijoje.
1982 m. Kauno akademinių klinikų gydytojas, nuo 1984 m. specializavosi psichiatrijos ir psichoterapijos srityse, klinikų Neurozių skyriaus gydytojas. 1994 m. įsteigė privatų K. Kuzmicko eriksoninės hipnozės centrą, kuriame iki išrinkimo į Seimą dirbo gydytoju psichoterapeutu, vadovu.
2000–2004 m. Seimo narys. 2003–2004 m. Europos Parlamento narys. 2005–2009 m. sveikatos apsaugos atašė LR misijoje prie Europos Bendrijų.
Nuo 1998 m. Naujosios sąjungos (socialliberalų) narys, sąjungos Tarybos ir Prezidiumo narys.
Švedijos hipnozės asociacijos, Europos hipnozės asociacijos narys. Lietuvos psichiatrų asociacijos, Lietuvos psichoterapeutų asociacijos, Lietuvos hipnozės asociacijos narys. Paskelbė 20 mokslinių publikacijų. Skaitė paskaitas Kauno medicinos universitete.
Žmona Solveiga, dukterys Gustė, Simona, Jonė.
Rota
Rota  – ugnikalnis šiaurės vakarų Nikaragvoje, Leono departamente, Marabijoso Kordiljeroje, tarp Telikos ir Sero Negro ugnikalnių. Aukštis – 832 m. Ugnikalnyje yra 1 km skersmens krateris, kurio riba žemiausia yra pietinėje pusėje. 2 km į šiaurę nuo Rotos šlaito yra du lavos kupolai – El Boskė.
Istorinių Rotos išsiveržimų nėra užfiksuota.
Kontrolė (filmas)
Kontrolė – 2004 m. JAV sukurtas ir Bulgarijoje nufilmuotas trileris.
Platusis ausūnis
Platusis ausūnis (Peziza repanda) – ausūninių šeimos grybų rūšis.
Kontrolė (filmas)
Turinys
Ly Rėjus Oliveris nuteistas mirties bausme suleidžiant nuodų injekciją. Egzekucija įvykdoma liudininkų akivaizdoje, tačiau po kurio laiko Ly atsibunda morge, kur gydytojai pasako jam suleidę anestetikų. Mirtininkui pasiūlomas sandėris: jis lieka gyvas, tačiau dalyvauja eksperimente bandant naujus vaistus, arba jam tiesiog morge suleidžiama mirtina injekcija.
Platusis ausūnis
Vaisiakūniai vidutinio dydžio, 5-10 cm skersmens ir iki 3-5 cm aukščio, katais būna ir didesni, kaip gilūs dubenėliai, subrendę būna netaisyklingos banguotos lėkštelės formos, bekočiai arba su nežymiu koteliu, panirusiu dirvožemyje. Kepurėlė šiek tiek raukšlėta, pilkai ar net tamsiai ruda, apatinė pusė (jaunų) panašios spalvos, šviesiai grūdėta, augdama, o ypač džiūdama, pašviesėja iki balsvos. Trama gelsva, trapi. Sporos 15-17 x 7-10 μm.
Kontrolė (filmas)
Turinys
Eksperimentui vadovauja daktaras Maiklas Kouplandas. Eksperimentas tęsiasi mėnesius ir Ly Rėjaus elgesys pradeda keistis į gerą ir valdyti savo agresiją, nors kiti dalyviai patiria įvairių vaistų sukeltų negalavimų. Galiausiai, norint įsitikinti eksperimento veiksmingumu, Ly Rėjus išleidžiamas į laisvę, tačiau išlieka nuolat stebimas. Jis randa darbą, artimai susidraugauja su nauja pažįstama Tereza, tačiau praeitis jį pasiveja, kuomet Ly atpažįsta vienos iš jo aukų brolis. Ly Rėjus pagrobiamas, o Kouplandas sužino, kad šiam visą laiką buvo duodami ne eksperimentiniai vaistai, o jokio poveikio neturintis placebas...
Platusis ausūnis
Būdingi požymiai: vaisiakūnio viršus rudas, smėlio spalvos; apačia – balsva, kreminė.
Auga nuo pavasario iki rudens, pavieniui, po kelis vasiakūnius, ant žemės, mėgsta humusingą dirvą, kartais net ant sutrūnijusios medienos, bet gerai auga ir smėlėtose vietose. Nedažnas. Kai kuriuose šaltiniuose nurodoma, jog valgomas.
Nuorodos
Platusis ausūnis iš www.mushroomexpert.com
Saulius Lapėnas
Saulius Lapėnas (g. 1962 m. kovo 14 d. Mažeikiuose) – architektas, Lietuvos ir Jurbarko rajono savivaldybės politinis bei visuomenės veikėjas.
Biografija
1980 m. baigė Šakių rajono Gelgaudiškio vidurinę mokyklą, 1985 m. baigė Vilniaus inžinerinio statybos instituto Architektūros fakultetą ir įgijo architekto specialybę.
1986–1989 m. Jurbarko miesto vykdomojo komiteto pirmininkas. 1989–1990 m. Jurbarko rajono vykdomojo komiteto pirmininkas. 1990–1991 m. Jurbarko rajono valdytojas. 1991 m. įregistravo projektavimo įmonę „Sala“ ir įkūrė S. Lapėno komanditinę ūkinę bendrovę „Akcentas“, kurioje būdamas tikruoju nariu kaip architektas dirbo iki 1993 m. 1992 m. įregistravo S. Lapėno įmonę „Asla“, iki 2000 m. jos direktorius. 2000–2004 m. Seimo narys, išrinktas Jurbarko rinkimų apygardoje Nr. 62. Iškėlė Lietuvos liberalų sąjunga. 2004–2008 m. Seimo narys, Liberalų ir centro frakcijos seniūno pavaduotojas. 2008–2012 m. Lietuvos Respublikos Vidaus reikalų ministro patarėjas. 2015–2019 m. išrinktas Jurbarko r. savivaldybės mero pavaduotoju.
1988–1989 m. Lietuvos komunistų partijos narys, nuo 1995 m. Lietuvos liberalų sąjungos narys, Jurbarko skyriaus pirmininkas. Nuo 2003 m. priklausė LiCS, buvo jos Jurbarko r. skyriaus pirmininkas (iki 2014 m.). 2020 m. išrinktas A. Juozaičio vadovaujamos Kartų solidarumo sąjungos – „Santalkos Lietuvai“ pirmininko pavaduotoju.
1995–2000 m. ir 2011–2019 m. Jurbarko rajono savivaldybės tarybos narys, 2000 m. balandžio – lapkričio mėn. šios tarybos Vietinio ūkio ir verslo komiteto pirmininkas.
Žmona Jolita, sūnus Mantas ir duktė Laura.
Radomo Kazimiero Pulaskio technikos ir humanitarinis universitetas
Radomo Kazimiero Pulaskio technikos ir humanitarinis universitetas  – valstybinė aukštoji mokykla Radomo, Lenkijoje. Lenkijos aukštųjų mokyklų reitinge jis užima 71-80 vietą, tuo tarpu pasaulio reitinguose – 7627 (pagal pasaulinį Webometrics Ranking of World Universities 2013 m. reitingą).
1950 m. sausio 13 d. Radome buvo įsteigta Aukštoji inžinerijos mokykla, 1965–1974 m. tai buvo bendra Kelcų ir Radomo aukštoji inžinerijos mokykla. 1974 m. buvo įsteigtas Kelcų technikos universitetas, iš kurio 1978 m. išskirta Radomo aukštoji inžinerijos mokykla, kuriai technikos universiteto statusas jai buvo suteiktas 1996 m. liepos 4 d., o technikos ir humanitarinio universiteto statusas – 2012 m. rugsėjo 11 d.
Dawg
Dawg – 2002 m. JAV sukurta romantinė komedija.
Turinys
Dagas Manfordas visą gyvenimą lakstė paskui moteris ir neketino keisti gyvenimo būdo, kai gavo pranešimą apie senelės mirtį. Šios testamento vykdytoja Ana Lokhart praneša, kad Dagas paveldėjo milijoną dolerių, tačiau kad juos gauti, turės įvykdyti vieną sąlygą: rasti tuziną savo buvusiųjų draugių ir gauti jų atleidimą dėl to, kad buvo paliktos...
Gailiškiai (reikšmės)
Gailiškiais vadinami kaimai:
Pergamono altorius
thumb|right|320px| Pergamono altoriaus rekonstrukcija Pergamono muziejuje Berlyne thumb|right|180px| Archeologo Carl Humann portretas Pergamono altorius (arba Dzeuso altorius) – Sen. Graikijos helenistinio periodo II a. pr. m. e. sukurta architektūrinė-skulptūrinė konstrukcija Pergamo (Pergamono) mieste. Perkelta į Berlyną ir rekonstruota, esanti Pergamono muziejuje.
Istorija
„Pergamono altorius“ yra architektūrinė konstrukcija, kadaise supusi Dzeuso altorių Atėnės šventykloje Pergamo akropolyje. Konstrukcija buvo pastatyta II a. pr. m. e. Jo statybas užsakė karalius Eumenas II (197–159 m. pr. m. e.) švęsdamas pergalę prieš Galatijos galus. Statinio pagrindinės dalys buvo pastatytos 166–156 m. pr. m. e. laikotarpiu. Statinys buvo statomas remiantis Atėnų Akropolio pavyzdžiu. Vienu svarbiausių statinio skulptorių, manoma, buvo Piromachas iš Atėnų. Ties statiniu, manoma, dirbo apie 40 menininkų, iš kurių penkiolikos autografai išlikę. Naujojo Testamento Apreiškimo Jonui knygoje, tikima, minimas altorius ir vadinamas „Šėtono sostu“. VIII a. Pergamą užėmė Bizantijos imperija, šventyklos akmenys buvo panaudotos gynybinei sienai statyti. Laikui bėgant miestas sunyko ir XIX a. iš jo buvo likę tik griuvėsiai, iš kurių vietos apylinkių gyventojai nešiodavo akmenis savoms statyboms.
1864 m. vietovėje apsilankė vokiečių archeologas Carl Humann, kuris suprato didelę liekanų kultūrinę vertę. Prasidėjo derybos tarp Vokietijos ir Osmanų Turkijos vyriausybių. 1878–1879 m. buvo susitarta, kad draugiškumo vardan (Turkija tuo metu buvo karinė Vokietijos sąjungininkė) ir už 20 000 markių Turkija leis išvežti vokiečių rastas liekanas. 1878 m. rugsėjo mėnesį Karl Humann pradėjo kasinėjimus Pergamone. Altoriaus dalys iki 1886 m. buvo siunčiamos į Vokietiją. 1902 m. rekonstruotą altorių Berlyne atidengė kaizeris Vilhelmas II, tačiau buvęs muziejaus pastatas buvo ženkliai per mažas ir altorius 1930 m. tapo naujai pastatyto Pergamono muziejaus dalimi Muziejų saloje. 1934 m. Adolfas Hitleris nurodė sukurti nacių partijos suvažiavimų Niurnberge tribūną, kurią architektas Albert Speer suprojektavo Pergamono altoriaus pavyzdžiu.
Apie Pergamono altorių
Pergamono muziejuje yra pilnai rekonstruota tik vakarinė altoriaus dalis, kitos dalys rekonstruotos atskirai arba eksponuojamos išlikusiais fragmentais. Šventykla buvo skirta Dzeusui arba Atėnei, arba abiem dievams kartu. Konstrukcijos matmenys − 36,4 x 34,2 m. Viršutinėje altoriaus dalyje yra gerai išsilaikęs gigantomachiją vaizduojantis frizas, kuriame yra apie 100 figūrų: 20 dievų, 24 deivių, 59 titanų ir 28 žvėrių. Šio frizo ilgis yra apie 120 m. Kitas, mažesnis aukščiu frizas, vaizduojantis Telefo istoriją, buvo nerekonstruotas ir yra išdėliotas fragmentais ekspozicijoje pagal spėjamą originalų išdėstymą.
Skyfall (daina)
Istorija
Pirmą kartą Adele paminėjo įrašą kaip „ypatingą projektą“ 2012 m. rugsėjo mėn. per interviu „The Jonathan Ross Show“ laidoje. Tai sukėlė spėliones žiniasklaidoje, kad ji įrašys filmo pagrindinį garso takelį. Jį 2012 m. balandį NRJ radijui pranešė, kad iki 2012 m. pabaigos bus išleistas naujas jos singlas, bet jis nebus iš jos naujojo albumo. Gandai vėl pradėjo plisti po to, kai rugsėjį Adele keletą kartų buvo pastebėta studijoje „Abbey Road“, kurioje Thomas Newman įrašinėjo 007 Operacija „Skyfall“ muziką.
Sklido gandai, kad daina turėjo vadintis „Let the Sky Fall“, o 2012 m. rugsėjį OneRepublic vokalistas Ryan Tedder paskelbė žinutę savo Twitter socialiniame puslapyje, kurioje tvirtino esą jis girdėjo pagrindinį garso takelį ir jis buvo „geriausias pagrindinis Džeimso Bondo garso takelis jo gyvenime“. Adele reklamos agentas Paul Moss paminėjo dainą savo Twitter puslapyje. Abu jie vėliau savo žinutes ištrynė. Informacija apie singlo viršelį nutekėjo internetu (pats singlo viršelis taip pat), tačiau oficialiai Adele indėlis į filmą nebuvo patvirtintas iki spalio 1 d.
Kompozicija
Adele sutikus atlikti pagrindinį garso takelį filmui, ji pakvietė Paul Epworth būti dainos bendraautoriumi bei jos prodiuseriu. Daina buvo įrašyta studijoje „Abbey Road Studios“ Londone, jai grojo 77 instrumentų orkestras, diriguojamas J. A. C. Redford. Kai buvo paskelbta, jog Adele atliks pagrindinį garso takelį, ji prisipažino, kad, kai tik ji pradėjo dalyvauti projekte, baiminosi dėl jo, nes įrašant garso takelį Džeimso bondo filmui jaučiamas didelis spaudimas. Perskaičiusi scenarijų Adele atsirado entuziazmas ir pagrindinio garso takelio idėjos pradėjo įgauti formą: dainos žodžiai atspindėjo filmo atpasakojimą, o ne perpaustą romantiką. Diskusijose Paul Epworth apibūdino Mončio Normano Džeimso Bondo garso takelio įtraukimą harmonijose ir akorduose kaip sąmoningą sprendimą. P. Epworth sakė, kad prodiuseriai norėjo dramatiškos baladės, todėl jis ir Adele bandė „sukurti kažką, kas buvo tamsa ir pabaiga kaip laidotuvėse, ir vienu metu paversti tai į kažką, kas nebuvo pabaiga. Mirties ir atgimimo jausmas.“ Epworth peržiūrėjo pirmus trylika Džeimso Bondo filmų, ieškodamas dainų „muzikinio kodo“ („Manau, kad harmoninis kodas yra minorinė nota… Bondo dainos, jos turi plėtotę“), ir parašė tai, kas tapo instrumentine „Skyfall“ dalimi. Tada jis paskambino Adele ir jie nuvažiavo į studiją, kur per dešimt minučių Adele padainavo pirmojo posmelio eskizą ir priedainį.
Pagal natas, paskelbtas Musicnotes.com puslapyje, „Skyfall“ yra parašyta įprastame metre, C moll tonacijoje, tempas – 76 taktai per minutę. Pirmus šešis taktus akordai eina c – A – f7, po to c/D – G sus4  – G. Adelės balzo diapazonas varijuoja nuo G3 iki C5.
Zubin Potokas
Zubin Potokas ( arba Zubin Potoku) – miestas ir savivaldybė Kosovo Mitrovicos srityje, Kosove. Priklauso šiaurinei Kosovo daliai, kurios tautinę daugumą sudaro serbai. 2005 m. duomenimis, savivaldybės teritorijoje gyveno 14 900 gyventojų. Teritorija skirstoma į Zubin Potoko miestą bei į 28-is kaimus. Netoli miesto telkšo Gazivodos ežeras.
Savivaldybės ekonomika priklausoma nuo žemės ūkio. Dauguma fabrikų yra pagrindinių Serbijos įmonių ar fabrikų dukterinės imonės.
Gečiai (reikšmės)
Gečiais vadinami kaimai:
Antanas Burinskas
Antanas Burinskas (g. 1965 m. birželio 3 d. Vidgiriuose, Vilkaviškio rajonas) – Kalvarijos savivaldybės politinis veikėjas.
Biografija
1983 m. baigė Gražiškių vidurinę mokyklą, 2010 m. – verslo vadybą Marijampolės kolegijoje.
1995–2007 m. Antano Burinsko firmos direktorius. 2007 m. balandžio-birželio mėn. Kalvarijos savivaldybės meras, Nuo 2007 m. UAB „Vilaneta“ vadybininkas.
Darbo partijos Kalvarijos skyriaus narys, skyriaus pirmininkas. 2007–2011 m. ir nuo 2011 m. Kalvarijos savivaldybės tarybos narys.
Žmona Vilija, vaikai Gerda, Gytis. .
Rapsas
Rapsas, sėjamasis rapsas (Brassica napus) – bastutinių (Brassicaceae) šeimos vertinga aliejinė kultūra.
Yra du porūšiai: žieminis ir vasarinis rapsas. Žieminis rapsas žydi anksti, gegužės viduryje, sodams žydint. Vasarinis rapsas, priklausomai nuo sėjos ir vegetacijos laiko, kuris gali tęstis 90–100 dienų, birželio-liepos mėnesiais.
Taikomoji reikšmė
Iš rapsų aliejaus gali būti gaminamas dyzelinas, kuras žemės ūkio mašinoms. Rapsai labai vertingi ir nektaro tiekėjai bitėms. Prof. J. Straigio duomenimis, žieminių rapsų sėklinio pasėlio vertė – 455 kg/ha nektaro, arba 142 kg/ha cukraus. Jo nuomone, žieminių rapsų hektaras gali sudaryti iki 20 šeimų pavasarinį medunešį. Rapsų produktyvumas labai priklauso nuo jų veislės, agrotechnikos, gamtinių sąlygų. Vasarinių rapsų produktyvumas šiek tiek mažesnis.
Medus sukamas tuojau pat, kai subręsta ir uždengiamas, nes greitai kristalizuojasi. Dėl šių savybių netinka bičių žiemos maistui. Medus balkšvos spalvos – tinka virškinamojo trakto ligų profilaktikai ir gydymui.
Auginimas ir priežiūra
Žieminiai rapsai sėjami liepos pabaigoje-rugpjūčio pradžioje dirvoje po ankstyvųjų bulvių, mišinių žaliajam pašarui. Gali būti sėjami dviem būdais: plačiais ir siaurais tarpueiliais. Plačiais tarpueiliais (45–50 cm} sėjami blogesnėse dirvose. Sėklos norma – 4–5 kg/ha. Sėjami noraginėmis žolių-daržovių sėjamosiomis 2–3 cm gyliu. Sėjant siauraeiliu būdu, reikia 8–10 kg/ha sėklos.
Dirva turi būti gerai paruošta, nepiktžolėta, puri. Pagrindinė trąša rapsams – iki 60 t/ha mėšlo, priklausomai nuo priešsėlio. Kartu galima išberti 2–4 cnt/ha superfosfato, 1–2 cnt/ha kalio druskos, azoto trąšų. Jeigu dirva mažai tręšta mėšlu, trąšos išberiamos prieš sėją (100–150 kg/ha amonio salietros). Papildomai tręšiama anksti pavasarį. Rūgščias dirvas reikia rudenį kalkinti. Tik patręšti žieminiai rapsai gausiai žydi, išaugina daug sėklų ir žaliosios masės. Sėklų derlius imamas kombainais, kai pagelsta didesnė pusė rapsų ankštarų.
Rapsus puola įvairūs kenkėjai (spragės, kopūstinės muselės ir kt.), todėl tenka naudoti Insekticidus. Vežant bites į rapsų lauką, reikia suderinti su jų šeimininku, kada rapsai bus purškiami, nes kitaip bitės gali labai nukentėti.
Hibridai
Be žieminių ir vasarinių rapsų yra žinomas šios šeimos pašarinis augalas perko, kuris išaugintas žieminį rapsą sukryžminus su kinų kopūstu. Sėjami rugpjūčio viduryje. Sėklos norma 6–10 kg/ha. Agrotechnika ta pati kaip ir žieminių rapsų. Pradeda žydėti gegužės pradžioje, žydi apie 22 dienas. Nektaro produkcija – 155–330 kg/ha, medaus – 58–132 kg/ha.
Rapsais ir perko galėtų rimtai susidomėti ūkininkai bitininkai, nes iš rapsų nauda keleriopa: aliejus {maistui ir dyzelinui gaminti), sėkla, žaliasis pašaras gyvuliams ir pagaliau medus.
Produkcija
thumb|left|210px|Rapso vaisius – ankštara
Šmalkaldeno karas
thumb|right|250px|[[Imperatorius Karolis V|Karolis V Miulberge]] Šmalkaldų karas − 1546−1548 m. vykęs Šv. Romos imperijos imperatoriaus Karolio V karas prieš vokiečių protestantų kunigaikščių Šmalkaldeno lygą (Schmalkaldischer Bund), pavadintą pagal nedidelį Tiuringijos miestelį Šmalkaldeną.
Šmalkaldų lyga
1531 m. vasario 27 d. protestantų imperijos luomai į Confessio Augustana atmetimą Augsburgo reichstage reagavo 1531 m. vasario 27 d. įkurdami Šmalkaldų lygą. Ši buvo nukreipta prieš gresiantį Habsburgų susidorojimą su protestantais ir turėjo savo kariuomenę bei iždą.
Lygai priklausė liuteronybę priėmę vokiečių kunigaikščiai (kurfiurstas Johanas Frydrichas Saksonietis (Johann Friedrich von Sachsen), landgrafas Filipas Hesenietis (Philipp I. von Hessen), hercogai Ulrichas Viurtembergietis (Ulrich von Württemberg) ir Moricas Saksonietis (Moritz von Sachsen), kiti kunigaikščiai) ir miestai (Brėmenas, Magdeburgas, Strasbūras, Ulmas ir kiti).
Per vykusį Šmalkaldų karą lyga pralaimėjo Karoliui V ir suiro.
Šmalkaldų karo eiga
Karą pradėjo imperatorius Karolis V, norėdamas atkurti Vokietijoje katalikybę. Jo jėgos buvo pranašesnės, be to, jis gavo pastiprinimų iš Nyderlandų ir popiežiaus.
1574 m. balandžio 24 d. netoli Miulbergo (Mühlberg) (Saksonija) protestantų kariuomenė buvo sutriuškinta.
Šmalkaldų karas baigėsi 1548 m. Augsburgo religiniu kompromisu, vadinamuoju Augsburgo interimu (Augsburger Interim) − siekiant išvengti protestantų atskilimo nuo katalikų bažnyčios, buvo legalizuotos kai kurios jų įvykdytos religinės reformos.
Šias kompromisines nuolaidas protestantams panaikino 1552 m. Pasau sutartis (Passauer Vertrag) ir 1555 m. Augsburgo religinė taika (Augsburger Religionsfrieden).
Jurgaičiai (Meškuičiai)
Jurgaičiai – kaimas Šiaulių rajono savivaldybėje, 12 km į šiaurės rytus nuo Šiaulių, prie kelio Domantai–Meškuičiai, prie Kulpės upelio.
Istorija
LDK laikais kaimo žemės priklausė Šiaulių ekonomijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Meškuičių seniūnijai, nuo 1918 m. – Šiaulių apskrities Meškuičių valsčiui, nuo 1950 m. – Šiaulių rajono Meškuičių apylinkės kaimas. 1950–1991 m. kaimas priklausė kolūkiui „Raudonoji vėliava“.
Žemaitkiemis (Prienai)
Žemaitkiemis – kaimas Prienų rajono savivaldybės, 6 km į šiaurės rytus nuo Naujosios Ūtos. Seniūnaitijos centras. Buvusi Tartupio mokykla, kurios sporto sale, krepšinio, teniso ir futbolo aikštelėmis naudojasi aplinkinių kaimų jaunimas, vyksta kasmetinės seniūnijos bendruomenių sporto šventės. Šiaurės vakaruose ribojasi su Skuigės kaimu ir buvusio Tartupio Pašlavančio kaimo pievomis. Rytuose Žemaitkiemio ir Tartupio kaimus skiria senasis kelias Marijampolė–Prienai per Naująją Ūtą.
Istorija
Sovietmečiu buvo kolūkio centrinė gyvenvietė. Dauguma Žemaitkiemio kaimo sodybų buvo įsikūrusios Aviniškės upelio pakrantėse. Vykstant melioracijai aplinkinių kaimų sodybos buvo nukeldintos, o jų gyventojai įsikūrė dabartinėje Žemaitkiemio gyvenvietėje – kalvoje prie šilo. Taip išnyko du – Baltramurgio ir Tartupio Pašlavančio kaimai. Žemaitkiemio gyvenvietė atsirado 1974–1975 m.
Žemaitkiemyje yra gręžinys, kurio gylis siekia apie 105 metrus, šalia vandens rezervuaras-bokštas į kurį pumpuojamas vanduo. Šiuo vandeniu aprūpinami visi Žemaitkiemio gyventojai.
Gyvenvietės pietrytiniame gale, buvusiose kolūkio mechanizacijos dirbtuvėse, įsikūrė akmens paminklų dirbtuvės ir šiaudų briketų gamyklėlė. 2013 m. asfaltuotos pagrindinės gyvenvietės gatvės.
Gaižaičių seniūnija
Gaižaičių seniūnija – administracinis-teritorinis vienetas Joniškio rajono savivaldybės vakaruose.
Geografija
Seniūnija ribojasi su Akmenės rajono Kruopių seniūnija, Šiaulių rajono Šakynos seniūnija ir Žagarės seniūnija bei Latvijos Respublika.
Seniūnija apima siaurą gyvenamą ruožą tarp Žagarės miško šiaurėje ir Girkančių–Tyrelio miškų pietuose. Į seniūnijos teritoriją įeina Mūšos tyrelio telmologinis draustinis su 15,9 ha ledo guolio Miknaičių ežeru. Dalis teritorijos priklauso Žagarės regioniniam parkui. Pusę seniūnijos teritorijos užima miškai. Pagrindinė upė – Švėtė. Pietryčiuose, Mūšos tyrelyje prasideda Mūša.
Skirtingai nei visoje Joniškio rajono savivaldybės teritorijoje, Gaižaičių seniūnijos žemės nederlingos, akmenuotos. Tai viena rečiausiai apgyvendintų Lietuvos seniūnijų.
Istorija
Gaižaičių seniūnija 1995 m. sudaryta iš dalies Gaižaičių apylinkės, taip pat kelių Žagarės apylinkės kaimų.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įkurtos 3 seniūnaitijos:
Sent Helensas
Sent Helensas – miestas šiaurės vakarų Anglijoje, tarp Mančesterio ir Liverpulio. Išvystyta stiklo, chemijos, metalurgijos, anglies pramonė.
1997–1998 m. Lietuvos prezidento rinkimai
1997–1998 m. Lietuvos Respublikos Prezidento rinkimai – 1997 m. gruodžio 21 d. ir 1998 m. sausio 4 d. vykę eiliniai Lietuvos Respublikos Prezidento rinkimai.
Rinkimų sistema
Lietuvos Respublikos Prezidentas renkamas pagal daugumos atstovavimo (mažoritarinę) rinkimų sistemą. Išrinktu laikomas tas kandidatas į Respublikos Prezidento vietą, kuris pirmą kartą balsuojant ir dalyvaujant ne mažiau kaip pusei visų rinkėjų, gavo daugiau kaip pusę visų rinkimuose dalyvavusių rinkėjų balsų. Jeigu rinkimuose dalyvavo mažiau kaip pusė visų rinkėjų, išrinktu laikomas tas kandidatas, kuris gavo daugiausia, bet ne mažiau kaip 1/3 visų rinkėjų balsų. Jeigu pirmajame balsavimo rate nė vienas kandidatas nesurenka reikiamos balsų daugumos, po dviejų savaičių rengiamas pakartotinis balsavimas dėl dviejų kandidatų, gavusių daugiausia balsų. Išrinktu laikomas kandidatas, surinkęs daugiau balsų.
Respublikos Prezidentu gali būti renkamas Lietuvos pilietis pagal kilmę, ne mažiau kaip trejus pastaruosius metus gyvenęs Lietuvoje, jeigu jam iki rinkimų dienos yra suėję ne mažiau kaip keturiasdešimt metų ir jeigu jis gali būti renkamas Seimo nariu. Lietuvos Respublikos piliečiai Prezidentą renka penkeriems metams. Tas pats asmuo gali būti renkamas ne daugiau kaip du kartus iš eilės.
Rezultatai
Pirmajame ture Artūras Paulauskas daugiausiai balsų gavo visoje Lietuvoje išskyrus Kauno miestą bei rajoną ir Klaipėdos rajoną, kuriuose dauguma rinkėjų balsavo už Valdą Adamkų. Antrame ture balsai miestais ir rajonais pasiskirstė apylygiai – Valdas Adamkus rinkimus laimėjo vos 0,8 % persvara nuo dalyvavusių rinkėjų skaičiaus.
MIDI
MIDI  – standartinis duomenų perdavimo protokolas, naudojamas elektroniniuose muzikos instrumentuose, leidžiantis perduoti duomenis apie grojamas natas garsų generatoriui.
MIDI naudojamas klavišiniams ir mušamiesiems instrumentams, pastaruoju metu taip pat ir pučiamiesiems (Casio_DH-800, Akai_EWI4000, yamaha_wx11 ir kt.) ir styginiams instrumentams (smuikas, violončelė, gitara).
Galima groti tiesiogiai (instrumentas – generatorius) arba įrašyti į failą. MIDI failai gali būti redaguojami, yra kelių formatų. Taip pat kartais naudojami karaoke.
Prisijungimui naudojamas laidas su 5 kontaktų DIN jungtimis. Ryšiui su kompiuteriu naudojami specialūs laidai su MIDI DIN jungtimis viename gale ir USB arba 15 kontaktų jungtimi (jeigu jungiamasi į garso plokštę) kitame gale. MIDI užkoduoti duomenys gali būti perduoti MIDI ar USB kabeliais arba įrašyti į sekvencerį ar skaitmeninę garso darbo stotį bei ten grojami ar apdorojami.
Kežmarokas
Kežmarokas (Kežmarok) yra miestas rytinėje Slovakijoje, Prešovo srityje, tradicinis istorinio Spišo regiono centras. Miestas yra 626 m aukštyje virš jūros lygio, Poprado lygumoje, prie Ľubický upelio įtekėjimo į Popradą. Miesto gyventojų skaičius 17 241 gyv. (2002), plotas – 24,83 km².
Miesto teises gavo 1269 m.
Apnuoginta violončelė
Apnuoginta violončelė – 1971 m. Italijoje sukurta komedija.
Turinys
Violončelininkas Nikolo Vivaldis, grojantis Veronos miesto orkestre, kenčia nuo to, kad aplinkiniai jo nepastebi ar tiesiog ignoruoja. Net orkestro, kuriame jis groja jau 10 metų, dirigentas neatsimena jo pavardės, o žmona Konstanca, pildydama draudimo dokumentus, pamiršta jo vardą.
Kartą Nikolo, lydėdamas Konstancą pas gydytoją ir pamatęs kaip šis ją apžiūri, patiria keistą susijaudinimą. Paslapčia nufotografavęs savo žmoną nuogą, jis parodo nuotrauką kitam orkestro violončelininkui Kalvamorečiui ir sulaukia šio susižavėjusio įvertinimo. Pagautas įkvėpimo, jis pradeda rašyti savo paties operą, o pritrūkus įkvėpimo fotografuoja žmoną arba skatina ją apsinuoginti prieš kitus vyru, kad pačiam patirti susijaudinimą. Deja, pirmą kartą sugrojęs savo simfoniją Kalvamorečiui, iš šio išgirsta, kad kūrinys natą į natą atitinką vieną iš Rosinio kūrinių...
Baobabas
Baobabas, iš arabų k. bu-hubub  – magnolijūnų (Magnoliophyta) skyriaus, bombakmedinių (Bombacaceae) šeimos augalų gentis.
Lotyniškas pavadinimas kilo iš prancūzų gamtininko ir keliautojo Michel Adanson pavardės, jis pirmasis aprašė tikrąjį baobabą Senegale, Afrikoje apie 1750 metus.
Rūšys
Baobabų (Adansonia) gentyje išskiriamos 8 rūšys, kurios paplitusios Madagaskare (6), Afrikoje (1) ir Australijoje (1):
Nemirėliai
Nemirėlis  – fantastinė (mitinė) būtybė, kuri buvo mirusi, tačiau vėliau prikelta. Nemirėliai – tai fantastinių būtybių klasė, kuriai priskiriami zombiai, vampyrai, mumijos, skeletai, gūlai ir pan. Dalis nemirėlių yra žinomi iš įvairių tautų mitų ir folkloro, kitos – sukurtos fantasy ir siaubo knygų, žaidimų, filmų kūrėjų. Tiek folklore, tiek fantasy jie laikomi Blogio ar Chaoso būtybėmis, priešiškomis viskam, kas gyva (bent jau žmonėms). thumb|right|300px|Ličas kompiuteriniame strateginiame žaidime „[[Mūšis dėl Vesnoto“ (Battle for Wesnoth)]]
Atsiradimas
Teigiama, kad nemirėliai atsiranda keliais būdais.
Dalis jų atsiranda savaime – lavonus, skeletus ar kitokius palaikus atgaivina ir „nemirėlišką“ gyvybę juose palaiko maginė energija. Arba mirusiųjų sielos savaime įgauna gebėjimą veikti šiame pasaulyje.
Kitus tikslingai (ar kartais netyčia) naudodami magiją sukuria magai, dvasios, demonai. Nemirėlį sukūręs magas gali jį valdyti ir panaudoti savo tikslams (kaip kovotoją, asmens sargybinį, sargą ir pan.). Dar vienas būdas – gyvas žmogus gali tapti nemirėliu dėl prakeikimo ar ypatingos ligos. Ličais magai tampa savo noru, specialiu maginiu ritualu, siekdami padidinti savo magiškas galias.
Silpnybės
Folklore ir fantasy paprastai teigiama, kad visiems nemirėliams (ar daliai jų) nekenkia paprastos atakos (kai kur teigiama, kad „žemesnieji“ kūniniai nemirėliai gali būti nukauti ir paprastais ginklais, tačiau tam juos reikia tiesiog sukapoti į gabalus). Tačiau nemirėliai jautrūs atakoms šventais ar pašventintais objektais (pvz., šventintu vandeniu) arba magiškais ginklais. Taip pat nemirėlius galima nukauti kerais, dvasine pastanga (vadinamasis varymas, kurį gali atlikti dvasininkai, ypač naudojant dvasininko religijos simbolį, pvz., kryžių), taip pat ugnimi. Skirtingų rūšių nemirėlių jautrumas visiems šiems kaunantiems poveikiams gana varijuoja.
Huilos ugnikalnis
Snieguotoji Huila, Huilos ugnikalnis yra pietinėje Kolumbijoje, Centrinėje Kordiljeroje, Huilos, Tolimos ir Kaukos departamentuose. Aukštis 5365 m (duomenys skiriasi). Padengtas sniegu ir ledu. Kalderos plotis – 10 km. Buvo neaktyvus nuo XVI a. (paskutinis išsiveržimas 1555 m.). Po ilgo snaudimo, ugnikalnis išsiveržė 2007 m., vėliau 2008 m. ir veržėsi iki pat 2012 m.
Nemirėliai
Silpnybės
Zombiai gali bandyti atakuoti ir būdami sukapoti į gabalus. Neretai teigiama, kad norint paprastai sunaikinti zombius reikia nukauti asmenį, kuris juos sukūrė (jei tai sukurtieji zombiai) ar sunaikinti didelę jų kūno dalį. Todėl šūviai stambiais šratais efektyvesni prieš zombį, negu paprastos kulkos.
Huilos ugnikalnis
thumb|left|250px|Huilos išsiveržimas (2009 m.)
Nemirėliai
Silpnybės
Skeletai laikomi silpniausiais nemirėliais, kuriuos gana lengva įveikti kirstynių ginklais. Duriamieji ginklai prieš skeletus neefektyvūs, kadangi duriant į skeletą smaigalys nuslysta, ir pataikoma į tuštumą tarp kaulų). Pagal kai kurias sistemas sukapoti skeletai gali vėl „susimontuoti“, todėl norint juos sunaikinti, reikia naikinti magija ar tiesiog sudeginti. Ličus pažeidžia kerai (ypač gydomoji magija), ugnis.
Gydomoji magija laikoma itin efektyvia kovos priemone prieš nemirėlius, kadangi nemirėliai laikomi savotiška priešingybe gyvybei.
Bekūnių nemirėlių visiškai neveikia paprasti ginklai. Tačiau vaidmenų žaidimuose dažnai teigiama, kad juos veikia (ar tiesiog užmuša) saulės šviesa. Užkerėti ginklai bekūnius nemirėlius žeidžia, tačiau žeidimo lygis priklauso nuo užkerėtumo lygio (smogiant bekūniui nemirėliui ginklas be poveikio pereina per nematerialų nemirėlio kūną, tačiau geležtę ar antgalį „persunkusi“ magija žeidžia.
Teigiama, kad vampyrams ir daugeliui bekūnių nemirėlių tekantis vanduo yra neįveikiamas barjeras – net skraidantys nemirėliai negali virš jo praskristi. Itin jautriomis paprastam vandeniui laikomos mumijos, nes vanduo tirpina jų kūną.
Kai kuriose kultūrose teigiama, kad nemirėliai vengia kai kurių augalų, pavyzdžiui, česnako, kurpelės, šermukšnio, lazdyno, gluosnio, bugienio, palisandro. Matyt, kad ši tradicija pagrįsta ikikrikščionišku tikėjimu, kad kai kurie augalai yra šventi. Dar viena priemonė nuo nemirėlių – valgomąja druska nupilta juosta.
Nemirėliai vaidmenų žaidimuose
Populiarioje fantasy mėgėjų subkultūroje nemirėlius gana smarkiai išpopuliarino vaidmenų žaidimai.
Dungeons & Dragons ir kitose panašiose VŽ sistemose dvasininkai (klierikai) gali nuvaryti nemirėlius, pasiremdami savo globėjomis dievybėmis ir panaudodami savo religinius simbolius. Galingų dvasininkų poveikis gali būti toks stiprus, kad silpnesni kūniniai nemirėliai tiesiog subyra, o bekūniai – išsisklaido. Ši idėja buvo perimta iš religinio tikėjimo, kad vampyrai bijo kryžiaus. Blogio dievų dvasiškiai gali valdyti nemirėlius.
Vaidmenų žaidimuose neprotingi buki kūniniai nemirėliai veikia kaip priešininkai, kuriuos tiesiog reikia užmušti ar kitaip sunaikinti. Tuo tarpu protingi nemirėliai (vampyrai, ličai) gali būti siužete svarbūs antagonistai, su kuriais gali tekti bendradarbiauti ar, atvirkščiai, kurių planus tenka griauti. Dalyje žaidimų žaidėjas gali pasirinkti veikėją nekromantą, tuomet žaidėjui tenka rūpintis „nemirėlių ūkiu“.
Petruškos (Švenčionys)
Petruškos – kaimas Švenčionių rajono savivaldybės šiaurinėje dalyje, Sirvėtos regioniniame parke. Vakaruose telkšo Ilgio ežeras.
Digulas
Vandeninga ištisus metus. Digulu vyksta laivyba nuo Tanamero. Prie upės įsikūrę šie miestai: Tanameras, Badė, Mapi.
Vaistinė medetka
Vaistinė medetka (Calendula officinalis) – astrinių (Asteraceae) šeimos, medetkų (Calendula) genties augalas. Dar vadinamas nadatka, nagatka.
Tai vienmetis, kvapnus augalas. Aukštis iki 60 cm. Žiedai geltoni arba oranžiniai. Žydi birželio – rugsėjo mėn. Vaisiai subręsta nuo liepos mėn.
Pritaikymas
Augalas dekoratyvinis, auginamas darželiuose, gėlynuose, neretai sulaukėja ir auga šiukšlynuose, pakelėse, komposto krūvose.
Iš liežuviškų medetkų žiedų gaunami geltoni dažai.
Vaistinės augalo savybės
Medetkos daugiausiai vartojamos kartu su kitais vaistiniais augalais. Vaistams vartojami graižai arba liežuviški žiedai.
Turi baktericidinių savybių: jų nuoviru skalaujama gerklė nuo anginos bei kitų uždegiminių ligų, plaunamos žaizdos.
Nuorodos
Lietuvių kalba:
Vytautas Lapėnas
Vytautas Lapėnas (1958 m. sausio 11 d. Kyburiai, Pasvalio raj. – 2008 m. sausio 14 d. Rojūnai, Panevėžio raj.) – aviatorius, ekonomistas, Lietuvos politinis bei visuomenės veikėjas.
Biografija
1976 m. baigė Pasvalio Petro Vileišio vidurinę mokyklą. 1980 m. įstojo ir 1985 m. baigė Vilniaus inžinerinį statybos institutą, įgijo autotransporto ekonomisto specialybę.
Aktyviai sportavo, Lietuvos ir Tarybų Sąjungos akrobatinio skraidymo rinktinių narys, Lietuvos, 1985 m. TSRS, 1989 m. Europos akrobatinio skraidymo čempionas. 1985–1989 m. Vilniaus S. Dariaus ir S. Girėno aeroklubo lakūnas instruktorius. 1992–2000 m. treniravo Ispanijos nacionalinę akrobatinio skraidymo komandą. 2000 m. iki išrinkimo į Seimą savo įkurtos viešosios įstaigos „Vytauto Lapėno skraidymo mokykla“ Panevėžio rajone Paįstrio oro uoste pirmininkas. 2000–2004 m. Seimo narys. 2002 m. Lietuvos akrobatinio skraidymo komandos treneris.
Nuo 1999 m. Lietuvos liberalų sąjungos narys. 2002 m. Liberalų demokratų partijos narys. 2000 m. kovo – gruodžio mėn. Panevėžio miesto savivaldybės tarybos narys, Etikos komisijos pirmininkas. Panevėžio miesto savivaldybės tarybos nariu buvo išrinktas ir 2003 m., bet mandato atsisakė.
Visuomeninis Lietuvos akrobatinio skraidymo rinktinės narys, Lietuvos akrobatinio skraidymo federacijos tarybos narys. Apdovanotas Dariaus ir Girėno medaliu. Mokėjo rusų, ispanų kalbas. Žmona Asta Lapėnienė, karo gydytoja, vaikai Rūta ir Vytautas.
Žuvo pilotuodamas malūnsparnį Rojūnų aerodrome, Panevėžio rajone.
Nuorodos
Panevėžio aeroklubas
Karvazai
Karvazai – kaimas Šiaulių rajono savivaldybėje, 17 km į šiaurės rytus nuo Šiaulių, prie kelio Meškuičiai–Naisiai, prie Kulpės upelio.
Frankfurto universitetas
thumb|right|260px|Frankfurto universitetas Frankfurto prie Maino universitetas ( – Frankfurto prie Maino Johano Volfgango Gėtės universitetas) – universitetas centrinėje Vokietijos dalyje, Frankfurte prie Maino, Heseno žemėje. Pavadintas vokiečių rašytojo Johano Volfgango Gėtės (1749–1832) vardu. Universitete yra 16 fakultetų. Studijuoja 37 353 studentai (2009 m.), 4600 darbuotojų (2009), iš jų – 535 profesoriai (2009 m.).
Istorija
1912 m. buvo universitetas įsteigtas.
1914 m. pradėjo veikti.
Lietuviai
Frankfurto universitete studijuoja daugiau nei keliasdešimt studentų iš Lietuvos (populiariausios studijų kryptys – ekonomika, finansai, teisė ir kt.). Pagal ERASMUS-SOCRATES programas – VU studentai.
Nuo maždaug 1994 m. Frankfurto universiteto Teisės fakultete pagal stipendijų programą podiplomines teisės magistro (LL.M.) studijas baigia 1-2 teisininkai iš Lietuvos. Žymesni LL. M. programos absolventai – VU profesoriai Vytautas Nekrošius, Egidijus Šileikis ir Vytautas Mizaras (g. 1974 m.), kiti teisininkai iš Lietuvos. Dalis po LL. M. toliau tęsė studijas ir apgynė teisės mokslų daktaro disertacijas.
Didysis tukanas
Didysis tukanas (Ramphastos toco) – stambiausia tukaninių (Ramphastidae) rūšis. Paplitęs Pietų Amerikoje; Amazonijoje, Čiake, Brazilijos plokščiakalnyje.
Jo ilgis apie 60 cm. Snapas oranžinis, siekia iki 19 cm. Apie akis yra plika, geltonai oranžinė oda. Paplitęs miškingose vietovėse, miškingose savanose, miškeliuose ir net atvirose vietose. Paprastai vaisus raško tupėdamas ant šakos, tačiau nukritusius gali rinkti ir nusileidęs ant žemės. Peri gyvų ar negyvų medžių drevėse, kai kada pasinaudoja termitynais.